Document ID: 31992R2159

Padomes Regula (EEK) Nr. 2159/92
(1992. gada 23. jūlijs)
par olīvu audzēšanas reģistra izveides un atjaunināšanas izdevumu finansēšanu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 21. janvāra Regulu (EEK) Nr. 154/75 par olīvu audzēšanas reģistra izveidi dalībvalstīs, kas ražo olīveļļu [1], un jo īpaši tās 3. panta 4. punktu,
ņemot vērā Komisijas priekšlikumu,
tā kā Regula (EKK) Nr. 154/75 paredz, ka daļa no ražošanas atbalsta, ko noteiktā laika posmā maksā olīvu audzētājiem, jāatskaita un jāatvēl tā darba finansēšanai, kas vajadzīgs olīvu audzēšanas reģistra izveidei;
tā kā minētās regulas 3. panta 4. punktā ir paredzēta iespēja veikt turpmākus atvilkumus, lai segtu atlikušos izdevumus, ja summas, kas rodas minēto atvilkumu rezultātā, nenosegtu izdevumu apjomu;
tā kā summas, kas radās atskaitījumu rezultātā, ir bijušas ievērojami mazākas nekā tās, kas vajadzīgas reģistra izveides un atjaunināšanas darba finansēšanai;
tā kā jānosaka turpmāko tirdzniecības gadu ražošanas atbalsta procentuālā daļa, kas jāizmanto minēto izdevumu finansēšanai,
IR PIEŅĒMUSI ŠO REGULU.
1. pants
Lai finansētu olīvu audzēšanas reģistra izveides un atjaunināšanas izdevumus, ražotāju dalībvalstu kompetentās iestādes, kas atbildīgas par atbalsta maksāšanu, kurš paredzēts Regulas Nr. 136/66/EEK [2] 5. pantā, veicot maksājumus, no 1992./93. līdz 1997./98. tirdzniecības gadam izmaksājamo atbalsta summu samazina par 2,4 %.
2. pants
Šī regula stājas spēkā 1992. gada 1. novembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 23. jūlijā

Labels: 19
6